లెక్కలేనంత సంపదకు రారాజు అనంతపద్మనాభ స్వామి.. ఆ గదికి నాగబంధం..? (video)
సోమవారం, 26 జులై 2021 (21:57 IST)
ఏడు పరుశురామ క్షేత్రాల్లో అనంత పధ్మనాభ స్వామి ఆలయం కూడా ఒకటి. ప్రపంచంలో అత్యంత అధిక సంపద కలిగిన దేవాలయంగా ప్రసిద్ధి చెందింది తిరువనంతపురంలోని అనంత పధ్మనాభ స్వామి దేవాలయం. కేరళ రాష్ట్ర రాజధాని కేంద్రమైన తిరువనంతపురంలో ద్రవిడ శైలి నిర్మాణంలో ఈ ఆలయం నిర్మితమైంది. 8వ శాతాబ్ధానికి చెందిన దేవాలయంగా చరిత్ర చెబుతుంది. ఈ దేవాలయంలో విష్ణుమూర్తి పాము పడగప శయనిస్తున్న రూపంలో భక్తులకు దర్శనమిస్తాడు.
1750లో ట్రావెన్కూరు సంస్థానాన్ని అప్పటి రాజు మార్తాండ వర్మ పధ్మనాభ స్వామికి అంకితమిచ్చాడు. ఆనాటి నుండి పధ్మనాభ స్వామి తరుపున రాజకుటుంబం ఆప్రాంతాన్ని పరిపాలించింది. రాజకుటుంబాన్ని పద్మానాభ దాసులుగా పిలిచేవారు.
రాజులు సైతం తమ పేరు చివర పధ్మనాభ దాసగా పెట్టుకునే వారు. నేపాల్‌లోని గండకీ నదీ తీరం నుండి తీసుకువచ్చిన 12008 సాలగ్రామాలతో అనంత పద్మనాభ స్వామి విగ్రహం కూర్పు చేశారు. 18 అడుగుల ఎత్తులో ప్రధాన విగ్రహం ఉంటుంది. మూడు ద్వారాల గుండా స్వామిని భక్తులు దర్శిస్తారు.
80 అడుగుల ఎత్తులో ఉండే దేవాలయ ద్వజస్తంభం, బలిపీఠ మండపం, విశాలమైన కారిడార్ తోపాటు ఇక్కడ చెక్కబడ్డ శిల్పకళా సంపద చూపరులను ఇట్టే కట్టిపడేస్తాయి. దేశ నలుమూల నుండే కాక విదేశాల నుండి ఈ దేవాలయాన్ని సందర్శించేందుకు భక్తులు వస్తుంటారు. లెక్కలేనంత బంగారు సంపద కలిగిన స్వామిగా అనంత పధ్మనాభునికి ప్రపంచంలో ప్రత్యేక గుర్తింపు ఉంది.
ఆలయంలోని నేలమాళిగల్లో లెక్కలేనంత సంపద భద్రంగా ఉంది. ఇప్పటి 5నేలమాళిగల్లో ఉన్న సంపదను బయటకు తీయగా, మరో గదికి నాగబంధం వేసి ఉండటంతో అందులోని సంపద ఎంత ఉందోనన్న సమాచారం ఎవ్వరికీ తెలియలేదు. తరతరాల నుండి వస్తున్న సంపదను ట్రావెన్ కోర్ సంస్ధానం పాలకులు సంరక్షకులుగా ఉంటూ సంరక్షిస్తున్నారు.
lekkalenanta sampadaku raraju anantapadmanabha swami.. aa gadiki nagabandham..? (video)
somavaram, 26 julai 2021 (21:57 IST)
edu parusuraama kshetraallo ananta padhmanabha swami aalayam kuudaa okati. prapanchamlo atyanta adhika sampada kaligina devalayamga prasiddhi chendindi tiruvanantapuramloni ananta padhmanabha swami devalayam. kerala rashtra rajadhani kendramaina tiruvanantapuramlo dravida saili nirmaanamlo ee aalayam nirmitamaindi. 8va saataabdhaaniki chendina devalayamga charitra chebutundi. ee devalayamlo vishnumurthy paamu padagapa sayanistunna roopamlo bhaktulaku darsanamistaadu.
1750loo travenkuru samsthaanaanni appati raju martanda varma padhmanabha swaamiki ankitamicchaadu. aanaati nundi padhmanabha swami tarupuna rajakutumbam aapraantaanni paripaalinchindi. rajakutumbanni padmaanaabha daasulugaa pilichevaaru.
rajulu saitam tama paeru chivara padhmanabha dasaga pettukune vaaru. nepaleelooni gandakee nadee teeram nundi teesukuvacchina 12008 saalagraamaalato ananta padmanabha swami vigraham kuurpu chesaru. 18 adugula ettulo pradhaana vigraham untundi. moodu dwarala gunda swaamini bhaktulu darsistaaru.
80 adugula ettulo unde devalaya dwajastambham, balipeetha mandapam, visaalamaina karidar thopaatu ikkada chekkabadda silpakalaa sampada chuuparulanu itte kattipadestaayi. desha nalumula nunde kaaka videsala nundi ee devalayanni sandarsinchenduku bhaktulu vastuntaaru. lekkalenanta bangaaru sampada kaligina swamiga ananta padhmanaabhuniki prapanchamlo pratyeka gurtimpu undi.
aalayamlooni nelamaligallo lekkalenanta sampada bhadramgaa undi. ippati 5nelamaligallo unna sampadanu bayataku teeyagaa, maro gadiki nagabandham vesi undatamtho andulooni sampada entha undonanna samacharam evvarikee teliyaledu. tarataraala nundi vastunna sampadanu traven kor samsdhaanam paalakulu samrakshakulugaa untuu samrakshistunnaaru.